
Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	x
	
	

	Praktické zkušenosti
	x
	
	

	Sběr a zpracování podkladů a vstupních dat
	x
	
	

	Specifické nároky tématu (originalita, rozsah,
	x
	
	

	statistické zpracování dat, interpretace závěrů apod.)
	
	x
	


Tabulka B – hodnotí úroveň zpracování tématu

	
	Úroveň

	Kritéria hodnocení práce:
	

	
	nadprůměrná
	průměrná
	podprůměrná
	nelze hodnotit

	Splnění cíle práce
	x
	
	
	

	Samostatnost při zpracování
	x
	
	
	

	Metodologická kvalita postupu 
	x
	
	
	

	Úroveň teoretické části 
	x
	
	
	

	Práce s literaturou (citace)
	x
	
	
	

	Úroveň analytické části 
	x
	
	
	

	Adekvátnost použitých metod
	x
	
	
	

	Úroveň návrhu  řešení  (realizace)
	x
	
	
	

	Jazyková úroveň práce 
	           x
	
	
	

	Formální úroveň  (text, grafy, tabulky)
	x
	
	
	

	Přehled literatury (rozsah, kvalita)
	x
	
	
	

	Jiné kritérium (novost,  přínos praxi)
	           x
	
	
	


„Preplavme sa cez rieku a poďme si odpočinúť do tieňa lesov“

Ernest Hemingway

„Kto sa bojí, nech nejde do lesa“

Ľudomil Múdry

Už aj tieto dva citáty odzrkadľujú dva rozdielne pohľady ľudstva na les. Odkrývajú dávne atavizmy ukryté hlboko v nás. Našim predkom dával les ochranu pred číhajúcimi hladnými predátormi, ale tiež mozole, keď mu klčovaním skúšali vytrhnúť z náruče kus ornej pôdy. Kto si chce rozšíriť spektrum o ďalšie názory, mal by si určite prečítať predloženú teoretickú prácu Lindy Svobodovej: Les jako prostředí pro animaci. Podrobne rozoberá les ako dramatické prostredie rôznych žánrov, jeho estetický účinok vo filme. Už názvy kapitol ako: Fauna, Plody, Voda, Počasie, Les v závislosti na čase, Útočisko, ale i Vizuálny zážitok hovoria, že vyzvŕtala stromy zo všetkých strán. (Aj náš pedagóg Miloslav Jágr vždy zdôrazňoval, že kvalitu výtvarníka spoznáme podľa toho, ako dokáže štylizovať stromy). Pri pútavom čítaní tejto diplomovej práce pociťujeme vlhký chlad papradia, blahodárny tieň hustých korún šumiaceho lístia, temné nebezpečie hlbokých smrečín. Listy strán nám prevracajú víly, trpaslíci, elfovia, praveké jaštery. 

Tým s menšou fantáziou odkazujem:  Text je logicky štruktúrovaný do jednotlivých kapitol, doplnený množstvom príkladov z animovaného i trikového filmu, ilustrovaných obrázkami z nich, prešpikovaný zaujímavými citáciami.. Jazyk práce je zrozumiteľný aj pre čitateľov, ktorí nepracujú v odbore (s tabletom, alebo motorovou pílou).

Na záver jedna perlička na tému les v hranom filme. Najväčším dramatickým vyvrcholením amerického akčného filmu „Atómový vlak“ nie je zničenie Denveru nukleárnym výbuchom, ale hrôzostrašný fakt, že Američania musia v noci prejsť peši cez tmavý les. Ó, aká hrôza si to len predstaviť! 

„Oponent položí tři odborné otázky, které student zodpoví při obhajobě práce. Otázky, které oponent položí, budou vycházet především z obsahu práce).“






Krutil 

Nakoľko moja zvedavosť na tému les bola po prečítaní práce úplne uspokojená, z nezodpovedaných odborných otázok mi ostali už len tieto:

Odborné otázky:

Ako chcete zachrániť dažďové pralesy?

Čo si myslíte o páde meteoritu  do tajgy pri rieke Podkamennaja Tunguska?

Myslíte si, že treba Tatry postriekať proti lykožrútom?

Prečo mi pri dlhom vysedávaní za PC drevenejú nohy?

Predloženú teoretickú prácu odporúčam prijať a navrhujem ohodnotiť známkou: 

A - výborne
Návrh klasifikace  
A - výborně
V Zlíne   dne 6.VI. 2010

 podpis oponenta práce 

Film Lindy Svobodovej: „Něco za něco“ je milým úsmevným príbehom o skrotení divého športovca na krotkého otecka rodiny. Ako to pri krotení šeliem býva, aj tu zaberá sladká odmena. Aby humorná štylizácia bola čo najfantazíjnešia, hrajú v nej medvede. Čo na tom, že v zime spia. 


Dielo zaujme mimoriadne citlivým výtvarným podaním. Iba na dvoch miestach expresívna šrafúra prekračuje hranicu čitateľnosti, alebo koketuje s mechanickou manierou. O nich sa vyjadrím neskoršie. Animácia napriek svojej úspornosti a zacykleniu dokáže tieto  zjednodušenia prekryť jemnou gestikou a mimikou postáv, verne odpozorovanou zo života. Divák je okamžite ochotný uveriť všetkému na plátne. Prostredníctvom prezerania novín nás skratkou uvedie do problematiky osamelého chlapa, dobrovoľne znášajúceho hlad aj celibát, za jedinú odmenu, ktorou je pocit slobody. Autorka vynikajúco využíva hru bieleho divadla.

 
Ako som už spomínal, vo filme sú dve výtvarne rušivé miesta. Prvým zádrheľom je hostina veveričky. Šálky s nápojom sú nakreslené jednou čistou porcelánovou linkou, ale čože sa to vlastne chystá zjesť?  Šrafúra znemožňuje akúkoľvek identifikáciu. Že by oriešky? Ale na nich si musí vylámať zuby! Asi to mali byť šišky, ale tu skôr pripomínajú chlpaté kokosové orechy. Na toto asi nerozslintáte  žiadneho diváka! Hneď potom nasleduje ďalší vlastný gól. Tentoraz do šatne, lebo za ním už prichádza iba výtvarná pohoda. Pažravého medveďa prenasleduje kŕdeľ čohosi. Miestami siluetou tieto bytosti pripomínajú netopierov (aj tí ale trávia zimu v hybernácii). Záchranné koleso v podobe vtáčieho štebotu hádže zvukár. Koľko že vlastne tých kŕdľov je? Letia stále tam, nikdy sa nevracajú. Pocit prenasledovania, skrývania a následného hľadania a odhalenia nevznikne. Skôr to vyzerá, že uskakuje pred oneskorenou vlnou migrácie do teplých krajín a jediným nebezpečím, ktoré mu hrozí, je biely fľak na kožuchu. Napätie je v háji. Ešte že rýchlo nám chuť napraví očarujúca zmena prostredia jediným zapáleným polienkom. Zrodenie Venuše z našľahaného snehu prizdobené šľahačkou. Paráda! Na zvýšenie pocitu stupňovania scén skrotenia sa tieto mohli prestrihovať zo stále bližším pohľadom na pustnúce lyže. Čo závidím medveďovi, je to, že napriek pažravosti vôbec nepriberá! Škoda, prinieslo by to na scénu nový komický prvok, čosi ako väzenskú guľu, ktorej sa len tak rýchlo človek nezbaví. Viem o čom hovorím. Aj ja som kedysi v dvadsiatke zabehol Bielu stopu SNP....


Autorka nám zo zmyslom pre gradáciu pointy postupne odhaľuje materskú škôlku potomstva, ktoré plahočiaci medveď ťahá za sebou na palici. Škoda, že animátorka vyhlásila predčasný „fajront“. I keď tvrdá masa detí vytvára na malý moment dojem ťažkého závažia, nerešpektovanie perspektívy okamžite odhalí lacný trik švindľu pomocou programu Adobe After Effects. Na chuťových bunkách nám zostane kyslý ocas. Škoda, kde inde by sa dalo vyhrať viac so šantiacimi nezbedníkmi, ktorí si vôbec necenia otcovu námahu a vytrvalo mu robia zle. On je ale ochotný s rodičovskou láskou pokorne všetko znášať. 


Zvuková stránka je úžastná. Jemná hudba sa nepretláča s ruchmi, ktoré často nahrádzajú animáciu. Sú tu miesta aj pre dramatické pauzy i hudobné dozvuky. Skvelá práca zvukára Pavla Hrudu, muzikantov Dana Stancheva,  Petra Šenkýře a v neposlednom rade výtvarníčky, animátorky a  režisérky Lindy Svobodovej. Vďaka!

Predloženú prácu odporúčam prijať a navrhujem ohodnotiť známkou A – výborne.

Návrh klasifikace  
A- výborně
V Zlíne   dne 4. VI. 2010 

 podpis oponenta práce 

